रोहित रुम्बाभन्दा 'आप्पा' लोकप्रिय
दुई दशकदेखि सिने जगतमा आबद्ध भई अभिनयमा क्रियाशील रहेर लाखौँ दर्शकको मन जित्न सफल कलाकार हुनुहुन्छ– रोहित रुम्बा ।
काठमाडौं, मङ्सिर २१ गते । दुई दशकदेखि सिने जगतमा आबद्ध भई अभिनयमा क्रियाशील रहेर लाखौँ दर्शकको मन जित्न सफल कलाकार हुनुहुन्छ– रोहित रुम्बा ।हालै प्रदर्शन भएको फिल्म लाखेमा आप्पाको भूमिकामा देखिनुभएका रुम्बाले सर्ट फिल्मसमेत गरेर करिब दुई दर्जनभन्दा बढी फिल्ममा अभिनय गर्नुभएको छ ।वि. सं. २०५८ मा मार्सल आर्ट फिल्मबाट आफ्नो अभिनय यात्रा सुरु गर्नुभएका रुम्बाले लाखेसम्म पुग्दा विभिन्न तीतामिठा अनुभव बटुल्नु भएको छ ।यस्तै, मार्सल आर्ट फिल्म गर्दा उहाँ मात्र १६ वर्षको हुनुहुन्थ्यो । सानै उमेरदेखि हिरो बन्ने सपना देखेका रुम्बालाई फिल्मबाहेक अरू केही कुराको वास्ता नै लाग्दैन । सानैदेखि
वलिउड किङ सारुखान र दिलिप रायमाझीलाई आफ्नो आइडलको रुपमा लिएर अघि बढ्नुभएका
रुम्बालाई कला क्षेत्रले धेरै माया दिएको छ । कला
क्षेत्रमा धेरै हेपाइ भोगेको छु... कलाकार
रुम्बाका अनुसार यस क्षेत्रमा सिनियर जुनियरबीच भेदभाव धेरै हुन्छ । उहाँ
भन्नुहुन्छ, “सिनियर र जुनियरलाई गरिने व्यवहारमा धेरै फरक छ
। यसैलाई अँगालेर अगाडि बढ्न सक्नुपर्छ तर अहिले भने केही हदसम्म परिवर्तन आएको छ
।” दालमोठ
चिउराको याद आउँछ...सुटिङका क्रममा खाने दालमोठ चिउरा उहाँलाई मनपर्छ । कला क्षेत्रमा दालमोठ चिउरासँग धेरै कलाकारको सम्बन्ध छ । दालमोठ चिउरा वा सेटको खाजा आफ्नो सङ्घर्षसँग जोडिएको छ ।“सानोमा खाएको याद आउँछ तर काममा आफूभन्दा सिनियर कलाकारले नखाँदा मैले खाएर गल्ती गरेँ कि जस्तो लाग्थ्यो र म पनि सिनियर भएपछि यो खाजा खाँदिनँ भन्ने सोच आउँथ्यो”, उहाँले भन्नुभयो ।म
कलाकारसँगै निर्माता पनि हुँ...कलाकार
रुम्बाले फिल्म निर्माण गर्नुमा उहाँको एउटै मात्र स्वार्थ हो दर्शकमाझ आफूलाई
चिनाउनु । आफू पनि निर्माताको रूपमा काम गर्नुको प्रमुख कारण नै आफूलाई दर्शकमाझ
चिनाउनु थियो । “झण्डै
१५ वर्षको सङ्घर्षमा पनि कला क्षेत्रले समेत चिनेन दर्शकले त झनै के चिनोस् । यसरी
आफूलाई चिनाउने लक्ष्य लिएर फिल्म निर्माणतिर लागेको हो,” उहाँ भन्नुहुन्छ, “फिल्म निर्माणपछि भने फिल्म क्षेत्र र दर्शकले मलाई पनि चिनेको हो कि
जस्तो महसुस हुन्छ ।” उहाँलाई
दर्शकले फिल्म नेप्टे निर्माणपछि चिनेकोमा खुसी लाग्छ तर पनि दर्शकमाझ लोकप्रिय
बन्न कलाकार नै बन्नुपर्ने उहाँ बताउनुहुन्छ । रुम्बा भन्नुहुन्छ, “म कलाकार बन्न नै जन्मेको जस्तो लाग्छ र आज जे
छु कला क्षेत्रको कारण नै छु । म जीवनको अन्तिम क्षणसम्म पनि कलाकारिता क्षेत्रमा
लागिरहने छु ।”  लाखे
फिल्मका 'आप्पा' चरित्र...उहाँ भन्नुहुन्छ, “लाखे फिल्मको कारण जीवनमा आजसम्मकै धेरै बधाई खाएको म महसुस गर्छु । लाखेले मलाई धेरै उत्साहित र दर्शकमाझ चिनाएको छ ।”“कला क्षेत्रमा सुरुवाती दिनमा म आफूलाई हिरो भनेर चिनाउने गर्थे । अहिले त्यस्तो गर्दिनँ, जसले जसरी चिन्नुहुन्छ त्यही ठीक लाग्छ । दर्शकले रोहित रुम्बालाई भन्दा बढी 'आप्पा'लाई चिनेको छ र म यसमै खुसी छु”, उहाँले भन्नुभयो ।मलाई
पनि स्टार बन्नुछ...रुम्बालाई नेपालका अरू स्टारजस्तो आफूलाई दर्शकमाझ चिनाउनु छ । उहाँ भन्नुहुन्छ, “मलाई पनि दर्शकको माया पाउने इच्छा र सपना छ । त्यसैले अझै राम्रो फिल्म खेल्ने र आफूले पनि नयाँ फिल्म निर्माण गर्ने योजनामा छु ।”उहाँका अनुसार पहिले थोरै लगानीमा राम्रो फिल्म बन्थ्यो तर अहिले धेरै लगानीमा पनि राम्रो बन्न गाह्रो छ । नेपाली फिल्म पनि हलिउड र बलिउडजस्तो बन्न अझै नसकेको उहाँ दुःख व्यक्त गर्नुहुन्छ । उहाँ भन्नुहुन्छ, परिवर्तन बिस्तारै हुँदैछ । एक दिन कला क्षेत्र अवश्यमाथि पुग्नेछ ।उहाँका अनुसार, अरूजस्तै कला क्षेत्र पनि पैसासँग जोडिएको छ । फिल्म चले जीवन पनि राम्रै चल्छ नत्र दुवैसँगै रोकिन्छ ।उहाँ भन्नुहुन्छ, “पैसाले मान्छेलाई कहिले पनि पुग्दैन तर आफूलाई चलाउन सिक्नुपर्छ । आफू खुसी हुन सिक्ने हो भने कला क्षेत्र धेरै राम्रो हो ।”भिडियो : मनोजरत्न शाही